b"\n_START_ARTICLE_\nFutbol'ny Klub Tarpeda-MAZ Minsk\n_START_SECTION_\nHist\xc3\xb2ria\n_START_PARAGRAPH_\nDurant l'\xc3\xa8poca sovi\xc3\xa8tica el club disput\xc3\xa0 el campionat de l'RSS de Bielor\xc3\xbassia, que venc\xc3\xa9 els anys 1947, 1962, 1966, 1967 i 1969. A partir de la independ\xc3\xa8ncia del pa\xc3\xads jug\xc3\xa0 la Lliga bielorussa de futbol des de 1992. La millor \xc3\xa8poca la va viure a la d\xc3\xa8cada de 2000, en la qual finalitz\xc3\xa0 en quarta posici\xc3\xb3 dos campionats consecutius (2002, 2003) i fou finalista de Copa el 2000._NEWLINE_L'any 2005 el Torpedo-SKA va perdre el suport del seu principal patrocinador i en no poder pagar la quota d'entrada a la m\xc3\xa0xima categoria fou descendit a la tercera (segona divisi\xc3\xb3). Guany\xc3\xa0 la lliga aquest mateix any assolint l'ascens per\xc3\xb2, no obstant, el club fou desmantellat. El seu estadi fou ocupat per un nou club anomenat FC Minsk (que havia estat creat a partir de les restes d'un altre club, el FC Smena Minsk). L'any 2007 el club fou fundat novament amb el nom Torpedo-MAZ comen\xc3\xa7ant a competir al campionat de Minsk (quarta categoria). El 2009 disput\xc3\xa0 la promoci\xc3\xb3 d'ascens a Segona Divisi\xc3\xb3 per\xc3\xb2 no assol\xc3\xad l'ascens."